open-index/open-wikipedia-markdown huggingface dataset:
Penkivka (Lõpovetsi rajoon)

**Penkivka** (ukraina keeles Пеньківка) on küla Ukrainas Vinnõtsja oblastis Lõpovetsi rajoonis. Elanike arv on 353. Pindala on 1,749 km².

1947–2016 oli küla nimi **Sverdlivka** (Свердлівка).


Sverdlivka 20.jpg|
Sverdlivka 06.jpg|
Sverdlivka 19.jpg|
Sverdlivka 08.jpg|
Sverdlivka 10.jpg|
Steatiit

**Steatiit** ehk **peitkristalne talk** on pehme looduslik mineraal. Selle kohta on kasutatud ka nimetusi **kristalne magneesiumsilikaat**, **voolukivi**, **massiivne talk**, **prantsuse kriit**, **voolukivi silikaat**, **voolukivi talk**, **looduslik steatiit talk**.

## Koostis
Steatiit koosneb peamiselt talgist ja sisaldab palju magneesiumi. Lisanditest on olulisemad 1,5%iga CaO ja Fe2O3 ja alla 4% Al2O3.

## Kasutusalad
Inimkond on steatiiti kaevandanud ja kasutanud tuhandeid aastaid. Tänu kergele töödeldavusele ja ilusale välimusele on see kivim kasutusel skulptuuride loomiseks. Poleerimine ja õlitamine toob esile kivi ilusa pinna.

Ka tinavalu vormipoolte loomiseks on steatiiti ammu kasutatud. Tuntud on viikingite loodud tinaehted, mis valatud steatiitvormidesse.

Indiaanlased on loonud steatiidist piipe.

Tänu heale ja ühtlasele soojusjuhtivusele on steatiiti kasutatud pliidiümbriste ladumisel, seda eriti Skandinaavias.

## Viited
Studena

**Studena** (ukraina keeles Студена) on küla Ukrainas Vinnõtsja oblastis Pištšanka rajoonis. Elanike arv on 2308. Pindala on 4,885 km².


Студена1.JPG|
Студена3.JPG|
Kohhanivka (Lõpovetsi rajoon)

**Kohanivka** (ukraina keeles Коханівка) on küla Ukrainas Vinnõtsja oblastis Lõpovetsi rajoonis. Elanike arv on 445. Pindala on 2,309 km².


Коханівка.jpg|Kohanivka kabel.
Kohanivka (Lypovetskyi) 2.jpg|
Zahnitkiv

**Zahnitkiv** (ukraina keeles Загнітків) on küla Ukrainas Odessa oblastis Kodõma rajoonis. Elanike arv on 3024. Pindala on 6,82 km².


Загнітків1.jpg|Zahnitkivi kabel.
Загнітків6.jpg|
Загнітків4.JPG|
Hutõ

**Hutõ** (ukraina keeles Гути) on küla Ukrainas Vinnõtsja oblastis Tultšõni rajoonis. Elanike arv oli 2011. aastal 178. Pindala on 1,26 km².


Гути5.jpg|Gutõ kabel.
Гути4.jpg|
Гути2.jpg|
Гути3.jpg|
Uglja

**Uglja** (ukraina keeles Уґля, rumeenia keeles **Uhlea**, ungari keeles **Uglya**) on küla Ukrainas Taga-Karpaadi oblastis Tjatšivi rajoonis. Elanike arv on 3117.
Ultrabook

**Ultrabook** on väike sülearvuti, mida on kirjeldanud ja mille on tootena patenteerinud Intel.

Ultrabooki eelkäija on Sony Vaio TZ – sülearvuti, mis loobus DVD-lugerist ning oli erinevate lahenduste tõttu õhuke (2,25&nbsp;cm paksune). Laiatarbearvutina hakkas Ultrabooki müüma Apple ning seda MacBook Airi näol. MacBook Airile vastamiseks töötas Intel välja platvormi Ultrabook.

Üliõhukese arvuti korpus võib olla kuni 1,8&nbsp;cm paksune, 14-tollise ekraani korral 2,1&nbsp;cm paksune.

## Ajalugu
2011. aastal teatas Inteli peakorter, et on hakanud rahastama uut tehnoloogiat, mille ideed on järgmise põlvkonna sülearvutite jaoks. Ettevõte seadis eelarveks 300 miljonit dollarit kolme kuni nelja aasta peale, et rahastada Ultrabooki ja sellega seotud projekte. Intel tegi Ultrabooki idee teatavaks 2011. aastal toimunud Computexil. Ultrabookiks saab õhuke (vähem kui 0,8 tolli paksune) sülearvuti, mis kasutab Inteli protsessoreid, omab ühiseid tunnusjooni puutetundlike tahvelarvutitega nagu puutetundlik ekraan ja millel on kaua vastupidav aku.

Inteli Arendus Foorumil 2011. aastal näitasid neli Taiwani ODM-i Ultrabooki prototüüpe, mis kasutasid Inteli Ivy Bridge'i kiipe.
Consumer Electronics Show esitlusel tegi Inteli müügijuht teatavaks turu-uuringute tulemused, mis näitasid, et tarbija ei ole rahul ainult 13-tollise Ultrabookiga, ja lubas 2012. aastaks tootjate abiga turule tuua 50% Ultrabookide 75 mudelist 14- või 15-tollise ekraaniga.

## Platvormid

## Viited

## Välislingid
* Intel Ultrabook official page
* Ultrabook on Intel Software Network
Praktilise mõistuse kriitika

**"Praktilise mõistuse kriitika"** (saksa keeles "Kritik der praktischen Vernunft") on saksa filosoofi Immanuel Kanti üks peateoseid, mis ilmus esmakordselt aastal 1788.  Raamat arendab edasi Kanti "Puhta mõistuse kriitikas" esitatud seisukohti eetika ja moraalifilosoofia vallas. 

Järjekorras teine "Kriitika" mõjutas olulisel määral eetikateooria edasist arengut ning kujunes 20. sajandi jooksul deontoloogilise eetika tähtsaimaks alustekstiks.

## Välislingid
*Saksakeelne tekst Gutenbergi saidil
Phú Quốci rahvusvaheline lennujaam

**Phú Quốci rahvusvaheline lennujaam** (*Sân bay quốc tế Phú Quốc*, *Cảng hàng không quốc tế Phú Quốc*) on lennujaam Vietnamis Phú Quốci saarel. 

Lennujaama geograafilised koordinaadid on .

Phú Quốci lennujaama IATA kood on **PQC**, ICAO kood **VVPQ**. 

Rada on betoonkattega (pikkus 3000 m). 

Ehitus algas novembris 2008 ja valmis novembris 2012. Lennujaam alustas tööd 2. detsembril 2012 ning vana Phú Quốci lennujaam suleti.

Lennujaama kasutavad lennufirmad Vietnam Airlines, Air Mekong, VietJet Air.
## Viited

## Välislingid
*Official website of Phu Quoc International Airport
*Official website of Airports Corporation of Vietnam
*Construction of the Phu Quoc International Airport starts soon
Orlando Maldonado

**Orlando Maldonado** (sündinud 21. mail 1959 Bayamónis) on Puerto Rico endine poksija.

Maldonado sai helveskaalus (kuni 48 kg) 1976. aasta Montréali olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Jorge Hernándezele (Kuuba) ja jäädes edasisest medaliheitlusest välja. 

Maldonado poksis maist 1977 kuni maini 1984 elukutselisena. Ta pidas kokku 34 kohtumist, millest võitis 27 (neist 14 nokaudiga), kaotas 5 (neist 4 nokaudiga) ja viigistas 2 kohtumist.

## Viited

## Välislingid
* 
*
Kohhanivka

**Kohhanivka** on mitme asula nimi:

* **[[Kohhanivka (Lõpovetsi rajoon)|Kohhanivka]]**, küla Ukrainas Vinnõtsja oblastis Lõpovetsi rajoonis
* ...
Peter Müller

**Peter Müller** (sündinud 6. oktoobril 1957) on Šveitsi endine mäesuusataja.

Ta võitis kiirlaskumises olümpiamängude hõbemedali 1984. aastal Sarajevos ja 1988. aastal Calgarys. Maailmameistrivõistlustel tuli ta 1987. aastal Crans-Montanas maailmameistriks ning 1985. aastal võitis Bormios ja 1989. aastal Vailis hõbemedali.

Aastatel 1979, 1980 ja 1982 võitis ta kiirlaskumise maailma karika. Ta võitis kokku 24 maailma karikasarja etappi.
Hordijivka

**Hordijivka** on mitme asula nimi:

* **[[Hordijivka (Lõpovetsi rajoon)|Hordijivka]]**, küla Ukrainas Vinnõtsja oblastis Lõpovetsi rajoonis
* **[[Hordijivka (Trostjanetsi rajoon)|Hordijivka]]**, küla Ukrainas Vinnõtsja oblastis Trostjanetsi rajoonis
* ...
Juan Paredes

**Juan Paredes Miranda** (sündinud 29. jaanuaril 1953 Azcapotzalcos Méxicos) on Mehhiko endine poksija.

Paredes sai sulgkaalus (kuni 57 kg) 1976. aasta Montréali olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Ángel Herrerale (Kuuba) ja jäädes edasisest medaliheitlusest välja. 

Paredes poksis juulist 1977 kuni veebruarini 1988 elukutselisena. Ta pidas kokku 34 kohtumist, millest võitis 23 (neist 19 nokaudiga) ja kaotas 11 (neist 2 nokaudiga) kohtumist.

## Viited

## Välislingid
* 
*
Olivier Weber

**Olivier Weber** (sündinud 12. juunil 1958 Montluçonis Prantsusmaal) on prantsuse kirjanik, dokumentaalfilmirežissöör ja diplomaat.

## Teosed
### Romaanid, novellid
* "Frontières" (Paulsen, 2016)
* "L'Enchantement du monde" (Flammarion, 2015)
* "La Confession de Massoud" (Flammarion, 2013) 
* "Les Impunis" (Robert Laffont, 2013)
* "Conrad, le voyageur de l'inquiétude" (Flammarion-Arthaud, 2011) 
* "Le Barbaresque" (Flammarion, 2011)
* "J'aurai de l'or" (Robert Laffont, 2008)
* "Le Tibet est-il une cause perdue?" (Larousse, 2008)
* "La mort blanche" (Albin Michel, 2007)
* "Sur les routes de la soie" (avec Reza, Hoëbeke, 2007)
* "Kessel, le nomade éternel"' (Arthaud, 2006) 
* "La bataille des anges" (Albin Michel, 2006) 
* "Le grand festin de l’Orient" (Robert Laffont, 2004) 
* "Routes de la soie" (Mille et une nuits, 2004 - essai, avec Samuel Douette)
* "Je suis de nulle part : sur les traces d’Ella Maillart" (Éditions Payot, 2003)
* "Humanitaires" (Le Félin, 2002)
* "La mémoire assassinée" (Mille et Une Nuits, 2001)
* "Le faucon afghan : un voyage au pays des talibans" (Robert Laffont, 2001)
* "On ne se tue pas pour une femme" (Plon, 2000)
* "Les enfants esclaves" (Mille et une nuits, 1999)
* "Lucien Bodard, un aventurier dans le siècle" (Plon, 1997)
* "La route de la drogue" (Arléa, 1996 - réédité sous le nom de *Chasseurs de dragons : voyage en Opiomie* (Payot, 2000)
* "French doctors : L’épopée des hommes et des femmes qui ont inventé la médecine humanitaire" (Robert Laffont, 1995) 
* "Voyage au pays de toutes les Russies" (Éditions Quai Voltaire, 1992)
 
### Dokumentaalfilmid
* "Les Enfants esclaves", 1998
* "L'Opium des talibans", 2000
* "Retour au Cambodge", 2002
* "Sur la route du Gange", 2003
* "Sur la route du Nil", 2007
* "Le Peuple de l'opium", 2007
* "La Fièvre de l'Or", 2008
* "Le Monde vu du train" 2011

## Tunnustus
* 1991 Prix Lazareff
* 1992 Prix Albert-Londres
* 1997 Prix spécial des correspondants de guerre Ouest-France
* 1997 Deuxième prix des correspondants de guerre
* 1998 Prix Joseph Kessel
* 1999 Prix Mumm
* 1999 Prix de l’Aventure
* Lauréat de la Fondation Journaliste demain
* 2001 Prix du Festival international des programmes audiovisuels
* 2001 Laurier de l'audiovisuel
* 2002 Prix Louis Pauwels
* 2003 Prix spécial du Festival international de grand reportage d'actualités
* 2003 Prix du Public du Festival international de grand reportage d'actualités
* 2004 Prix Cabourg
* 2005 Prix de l'Académie de Vichy
* 2001 ja 2005 Lauréat de la Bourse "Écrivains Stendhal" du ministère des Affaires étrangères
* 2008 Trophée de l'Aventure pour le film *La Fièvre de l'or*, adapté de son livre *J'aurai de l'or* sur l'Amazonie
* 2009 Chevalier de la Légion d'honneur
* 2011 Prix Amerigo-Vespucci
Kauglugemine

**Kauglugemine** (inglise keeles *automatic meter reading*, lühend AMR) on automaatne elektri-, vee-, gaasi- või soojusarvestite näitude edastamise süsteem.

## Elektriarvestinäitude kauglugemine
Kauglugemise korral jõuab info tarbitud või toodetud elektrikoguse kohta võrguettevõtjale automaatselt kaugloetava arvesti kaudu. Kaugloetava arvestiga saab elektritarbimist mõõta ka tavaarvestist väiksema intervalli, näiteks tunni kaupa. 

## Viited
Abikaasade ühisvara

**Abikaasade ühisvara** on abikaasadele ühiselt kuuluv vara, mis on omandatud abielu kestel (kinnisasjad, autod, vallasvara, laenud, liisingud, dividendid, pangakontod, väärtpaberid jne).

## Vaata ka
*Varaühisus
*Lahusvara

## Viited
Ajapolitseinik

**"Ajapolitseinik"** (inglise "Timecop") on 1994. aastal valminud *[[sci-fi]]*-märul, mille režissöör on  Peter Hyams ja peaosa mängib Jean-Claude Van Damme.

## Sisu

1994. aastal loodud aja julgeoleku komitee (TEC) ülesandeks on takistada ajarände kuritarvitamist. Komitee üle teeb USA Senatist järelevalvet Aaron McComb. Politseinik Max Walkerile pakutakse töökohta TECis, mille ta vastu võtab. Samal ööl tema kodu rünnatakse ja ta naine saab pommiplahvatuses surma. 2004. aastal saadetakse Walker aastasse 1929, et ta peaks kinni oma kunagise paarimehe Lyle Atwoodi, kes üritas 1929. aasta musta neljapäevaga raha teenida. Atwood tunnistab Walkerile, et üritas raha teenida McCombile, kes tahab presidendiks saada ja et agentuuris on McCombi topeltagendid. Walker viib Atwoodi tagasi tulevikku, kus ta surma mõistetakse ja hukatakse. Walker saadetakse hiljem uue paarimehe Fieldinguga  aastasse 1994, kus selgub, et Fielding on McCombi topeltagent. Walker ei suuda ennetada ajaloo muutmist ja ta peab hakkama üksi McCombile kätte maksma.

## Osades

* Jean-Claude Van Damme – Max Walker
* Mia Sara – Melissa Walker
* Ron Silver – Aaron McComb
* Bruce McGill – Eugene Matuzak
* Gloria Reuben – Sarah Fielding
* Scott Bellis – Ricky
* Jason Schombing – Lyle Atwood
* Scott Lawrence – George Spota
* Kenneth Welsh – Utley
* Brad Loree – Reyes
* Kevin McNulty – Jack Parker
* Gabrielle Rose – Judge Marshall
* Steven Lambert – Lansing
Amanda Pilke

**Amanda Pilke** (sündinud 2. märtsil 1990 Joensuu linnas) on Soome näitleja.

## Filmograafia

* 2003 "Helmiä ja sikoja" (Saara)
* 2007–2008 "Karjalan kunnailla" (telesari, Jonna Sahioja)
* 2009 "Kielletty hedelmä" (Maria)
* 2012 "Puhastus"
Teadmata kadunud (Eesti telesari)

**"Teadmata kadunud"** on Eesti dokumentaalsari. Telesari räägib Eestis kadunuks jäänud inimestest, kelle leidmise osas ei ole nende pered, sõbrad ega politsei veel lootust kaotanud. 

## Osad

### 1. hooaeg

* 1. osa – Maris Järv
* 2. osa – Martin Tsirna
* 3. osa – Mairo Klaar
* 4. osa - Reili Huik

## Viited
Torrensi jõgi

**Torrensi jõgi** (inglise keeles *River Torrens*) on umbes 85 km pikkune jõgi Lõuna-Austraalia osariigis, mis suubub merre Adelaide'is.

Torrens on 85 km pikk. Ta algab 480 m kõrguselt, mis teeb tema languks 5,65 m/km. Tema allikas on Mount Lofty ahelikus ja suue Saint Vincenti lahes. Jõe valgla suurus on 508 km² ja vooluhulk suudmes keskmiselt 0,71 m³/s.

Enne eurooplaste saabumist elasid jõe valglas kaurnad, kes nimetasid jõge *Karra wirraparri*. Eurooplaste saabumise järel kaurnate kultuur hävitati ja kaurna keele pärismaised kõnelejad surid 1931 välja, kuid 19. sajandi esimesel poolel oli see keel üsna korralikult dokumenteeritud, mistõttu 1990. aastatel sai võimalikuks keele taassünd.

Eurooplased avastasid Torrensi 1836 ja rajasid Adelaide'i juba sama aasta lõpul. Jõgi nimetati koloneli Robert Torrensi järgi, kes parlamendiliikmena propageeris väljarännet Suurbritannia emamaalt kolooniatesse, et vähendada ülerahvastust Briti saartel. Tal oli tähtis roll Lõuna-Austraalia koloonia rajamisel ja ta juhatas esimest komisjoni, mis selle koloonia asutamist organiseeris. 1841 lasti ta lahti huvide konflikti tõttu, kui selgus, et ta oli ka ise Lõuna-Austraaliasse maad ostnud.

Austraalia lõunaosas on lähistroopiline kliima, millele on omane ebaühtlane sademete jaotus. Kuna Torrens on peamiselt vihmatoiteline, siis kõigub temagi vooluhulk suures ulatuses. Vihmaperiood on talvel ning sellepärast on suurvesi talvel ja kevadel. Seevastu suvel kuivavad mõned lisajõed niredeks või jäävad täielikult kuivaks.

Talviti ja kevaditi on ette tulnud tulvasid, mis purustavad sildu ja ujutavad üle jõe kaldaalasid. Nende vältimiseks on jõe kallastele rajatud pargid, millest ei ole nii kahju, kui jõgi need üle ujutab, ning jõele on rajatud 3 veehoidlat, mis suurvee ajal veega täidetakse ja kuivaperioodi ajal tühjaks lastakse.

Eurooplaste elamaasumine jõe valglasse on selle maa-ala elustikku suurel määral mõjutanud. Seda on tehtud nii tahtlikult kui tahtmatult. 19. sajandil võeti linna maa-alalt maha ürgmets, jõepõhjas olnud kruusa kasutati ehitustöödeks ja sisse toodi hulk võõrliike. Viimasel ajal on paljusid pärismaiseid liike sinnakanti tagasi asustatud ja võõrliikidega on hakatud võitlema.

Linna asutamise esimestel aastatel kasutati Torrensit niihästi joogivee võtmiseks kui reoveekanalina. Niisugune ebasanitaarne olukord tekitas tüüfuse ja koolera puhanguid. Kruusa kõrvaldamine jõe põhjast muutis jõe sogaseks ja soodustas kallaste erosiooni. 1870. aastatel kirjutas Anthony Trollope, et midagi inetumat kui Torrens on võimatu näha või isegi kirjeldada. Jõge nimetati haisvaks solgikanaliks ja see erines määratult sellest metsajõest, mis ta oli olnud pool sajandit varem.

Tänapäeval on jõe seisund küll palju paranenud, aga see on endiselt halb. Eriti kevadel ja suvel on jõel sageli täheldatud veeõitsengut ja kolibakterite masspaljunemist. Tööd jõevee kvaliteedi tõstmiseks jätkuvad.
Häbi

**Häbi** (ka **häbitunne**) on moraalne tunne, milles inimene mõistab hukka mõne oma teguviisi, motiivi või omaduse. Häbitunne võib tekkida teiste inimeste hukkamõistva suhtumise tõttu või ka ilma selleta.

Inimene häbeneb midagi teha, kuna kardab olla ebapädev. 

**[[Piinlikkus]]** erineb **häbist** selle poolest, et erinevalt piinlikkusest ei ole häbi otseselt seotud teiste inimestega ning eeldab süütunnet.

## Vaata ka
*Häbipost
*Valehäbi
*Au
*Südametunnistus
*Väärikus

## Viited
Hülosoism

**Hülosoism** (inglise *hylozoism*) on filosoofiline seisukoht, et mateeriale (kaasa arvatud universumile tervikuna) on omane elu ning iga materiaalne asi (ka väikseim osake) on suuremal või vähemal määral elus.

Termini võttis 17. sajandil kasutusele inglise filosoof Ralph Cudworth.

## Viited
Hüpoteetilis-deduktiivne meetod

**Hüpoteetilis-deduktiivne meetod** (inglise *hypothetico-deductive model*) on teadusliku tunnetuse meetod, mille puhul püstitatakse hüpotees ning kontrollitakse siis sellest ja tingimuste kirjeldusest deduktiivselt järelduva väite vastavust tegelikkusele.

Hüpoteetilis-deduktiivse meetodiga saab hüpoteesile vaid kinnitusi leida, mitte aga tõestada hüpoteesi paikapidavust.

## Vaata ka
*Induktsioon
*Seletamine

## Viited
Ilmar Aasmets

**Ilmar Aasmets** (aastani 1937 **Ilmar Frei**; 3. jaanuar 1934 Kirikuvalla küla – 20. detsember 2007 Tallinn) oli eesti fagotimängija.

## Elulugu
Ta lõpetas aastal 1954 (Jaan Hargeli klassis) Tartu Muusikakooli ja aastal 1959 Tallinna Riikliku Konservatooriumi (Sergei Prohhorovi klassis).

Ta töötas aastatel 1955–1978 ja 1980–1985 Estonias (olles aastast 1960 fagotirühma kontsertmeister); 1978–1979 ja 1980–1987 oli ühtlasi ERSO-s (mittekoosseisulisena ka aastatel 1991–2001) ning 1979–1980 Bagdadis Iraagi Rahvuslikus Sümfooniaorkestris.

Ta oli aastatel 1982–2003 Tallinna Muusikakeskkooli vanemõpetaja.

Ilmar Aasmetsa õpilaste hulka kuuluvad Martin Kuuskmann, Kristjan Kungla, Rene Sepalaan ja Kadri-Ann Suss.

Ilmar Aasmets mängis aastatel 1974–1981 Jaan Tamme nimelises puhkpillikvintetis (24 salvestist Eesti Raadios, 1977 ilmus heliplaat) ja 1987–1992 puhkpilliorkestris Tallinn. 

## Isiklikku
Ilmar Aasmets oli aastatel 1967–1979 abielus viiuldaja Juta Schütziga.

## Viited

## Kirjandus
* Eesti muusika biograafiline leksikon. 1. köide (A–M). Tallinn, 2007. Lk 13.

## Välislingid
* Foto
Isetäienduv graaf

**Isetäienduv graaf** on graaf mis on isomorfne tema täiendiga. Üks lihtsaimad mittetriviaalsed isetäienduvad on ka 5-tipuline 5-vöö-regulaarne graaf.

Ühe isetäienduvate graafide klassi moodustavad bisümmeetrilised Paley graafid. Iga Paley graaf on tugevregulaarne. Kõik tugevregulaarsed, vähem kui 37 tipuga graafid on Paley graafid.

Iga *n*-tipulise isetäienduva graafi servade arv on parajasti pool vastava täisgraafi servade arvust, st *n*(*n*&nbsp;&minus;&nbsp;1)/4 serva, ja (kui servade arv on suurem kui 1) peab selle diameeter olema 2 või 3. Seega *n*(*n*&nbsp;&minus;1) peab jaguma 4-ga, *n* peab olema kongruentne väärtustega 0 või 1 mod 4, mis tähendab et näiteks 6-tipuline graaf ei saa olla isetäienduv.
Paley graaf

**Paley graaf** on tugevate sümmeetroiaomadustega isetäienduv graaf. Nimetatud on see inglise matemaatiku Raymond Edward Alan Christopher Paley järgi, kes tegeles harmoonilise analüüsi ja sümmeetriliste maatriksite uurimisega.

Paley graafid moodustavad *konverentsi graafide* lõpmatu pere, mis on seotud *konverentsi maatriksitega* ning kujutavad endast graafiteooria instrumenti arvuteooria mõnede huvitavate omaduste uurimiseks.

## Kirjandust
* J. A. Bondy, U. S. R. Murty. 2008. *Graph Theory*. Springer, ISBN 9781846289699.
* A. Dharwadker, B. Pirzada. 2011. *Graph Theory*. Amazon Books, ISBN 9781466254992.
Jenni Rivera

**Jenny Dolores Rivera Saavedra** (tuntud kui **Jenni Rivera**; 2. juuli 1969 Long Beach – 9. detsember 2012 Iturbide, Nuevo León) oli Mehhiko päritolu USA laulja.

## Stuudioalbumid
*2003: *Homenaje A Las Grandes*
*2004: *Simplemente La Mejor*
*2005: *Parrandera, Rebelde y Atrevida*
*2006: *En Vivo Desde Hollywood*
*2006: *Besos y Copas Desde Hollywood*
*2007: *Mi Vida Loca*
*2007: *La DIva En Vivo*
*2008: *Jenni*
*2009: *Jenni: Super Deluxe*
*2009: *La Gran Señora*
*2010: *La Gran Señora En Vivo*
*2011: *Joyas Prestadas (Banda)*
*2011: *Joyas Prestadas (Pop)*

## Välislingid
*Lauljatar Jenni Rivera hukkus lennuõnnetuses, elu24.ee, 10. detsember, 2012
Junk art

***Junk art*** (inglise 'rämpskunst'; inglise keeles ka *trash art*) on kunst, mille loomisel on sageli kasutatud äravisatud esemeid, nt olmejäätmeid.

Mõiste võttis kasutusele Inglise-USA kunstikriitik Lawrence Alloway.

## Vaata ka
*dadaism
**[[art brut]]*
*assamblaaž

## Viited
Juubel

**Juubel** on tähtpäev, millega tähistatakse enamasti ümmarguse aastaarvu (näiteks 25, 50, 70, 100) möödumist mingist sündmusest, näiteks isiku, asutuse, organisatsiooni sünnist või tegevuse algusest.

## Etümoloogia
Arvatavasti pärineb sõna juubel – varasemas pruugis ka "joobel" – heebrea sõnast *yōbhēl* (‘juhtloom, jäär'; 'jäärasarv’). Jäärasarve puhudes kuulutati piduaasta algust, mil sõjategevus katkes, võlad kustutati ja orjad lasti vabaks. Heebrea kalender jagunes seitsmeaastasteks tsükliteks ja juubeli piduaasta kuulutati välja iga seitsme tsükli järel ehk igal 50. aastal. Jäärasarve ehk *yōbhēl*’i nimetus kandus metonüümselt üle kogu aastale endale. Heebrea keelest jõudis sõna kreeka keele (*iōbēlos*) kaudu ladina keelde (*jūbilaeus*). Algselt iga 50 aasta tagune hingetõmbeaeg on laienenud muudele ümmargustele tähtpäevadele.

## Vaata ka
*Tähtpäev
*Aastapäev

## Viited

## Välislingid
*Keelenõuvakk: juubel
*Egle Pullerits: kas see on juubel? ERR Uudised, 12. märts 2012
Tähtpäev

**Tähtpäev** on mingil põhjusel tähtis või tähistatav päev, näiteks mingi sündmuse toimumise aastapäev või millelegi/kellelegi pühendatud päev.

Tähtpäevad on näiteks pulma-aastapäev, juubel, emadepäev.

## Riiklik tähtpäev

Riiklikud tähtpäevad on riigi poolt seadusega kehtestatud tähtpäevad.

### Eesti riiklikud tähtpäevad

## Vaata ka
*rahvuspüha
*riigipüha

## Viited
Joove

**Joove** ehk **intoksikatsioon** (ka joobeseisund, joobnud olek) on organismi kesknärvisüsteemi mõjutava psühhoaktiivse aine põhjustatud psüühika- ja käitumishäire . Psühhoaktiivsed ained ehk sõltuvust põhjustavad ained on alkohol, opiaadid, kannabinoidid, rahustid või uinutid, stimulaatorid, hallutsinogeenid, nikotiin ja lenduvad lahustid (nt dietüüleeter). 

Peamised joobe tunnused on tasakaaluhäired, meeleolumuutused, kõrge või madal pulss, laienenud või kokkutõmbunud pupillid, käitumishäired ning delusioonid. 

## Vaata ka
*Alkoholijoove

## Viited

## Välislingid

* Puust ja punaseks: joobes juhtimine juristi pilgu läbi, err.ee, 23. detsember 2015
Detektor

**Detektor** on tehnikas, füüsikas, keemias, meditsiinis ja olmes kasutatav seade mitmesuguste kiirguste, rõhu, temperatuuri, ainete jm avastamiseks mingite füüsikaliste, elektriliste või keemiliste karakteristikute, füüsioloogiliste näitajate jm muutuste kaudu.
*Tajur (anduri osa) 
*Osakestedetektor (nt Geigeri loendur)
*Kromatograafiadetektor
*Detektorraadio  (lihtsaim raadiovastuvõtja)
*Amplituuddetektor (amplituudmoduleeritud signaali demodulaator)
*Sagedusdetektor (sagedusmoduleeritud signaali demodulaator)
*Faasidetektor (detekteerib elektrivõnkumise faasi tugivõnkumise faasi suhtes)
* Metallidetektor (metalliotsija)
* Vahelduvsignaali detektor/mõõtedetektor/mõõtealaldi
*Valedetektor
Adamson-Ericu stipendium

**Adamson-Ericu stipendium** on Lions Club Tallinn Hansa 2011. aastal asutatud noore kunstniku stipendium, mille eesmärgiks on juhtida tähelepanu silmapaistva kunstniku Adamson-Ericu maali- ja tarbekunstiloomingule, väärtustada mitmekülgsust ja isikupära Eesti maali- ja tarbekunstis ning aidata kaasa kunstniku loomingu ja pärandi uurimisele.

Stipendiumi võivad taotleda kõik Eesti kõrgkoolides või väljaspool Eestit kujutava kunsti või disaini magistri- või doktorikraadi omandavad Eesti kunstitudengid.

Stipendium antakse välja igal aastal Adamson-Ericu sünniaastapäeval 18. augustil.

## Stipendiumi laureaadid
* 2012 Sylvia-Johanna Annus
* 2013 Ulla Juske
* 2014 Ats Nukki
* 2015 noorte kunstnike kollektiiv Rundum
* 2016 Juss Heinsalu
* 2017 Anna Kaarma
*2018 Darja Popolitova
*2019 Ruudu Ulas
*2020 Johannes Luik
*2021 Maryliis Teinfeldt-Grins
*2022 Taavi Teevet
*2023 Gerda Hansen
*2024 Hannah Segerkrantz

## Viited

## Välislingid
*Adamson-Ericu stipendiumi statuut
*Adamson-Ericu stipendiumi kohta Adamson-Ericu muuseumi kodulehel.
*Gerli Nõmm. Adamson-Ericu stipendiumi pälvis noor tootedisainer, ERR, 17. august 2012
Mission (Šveits)

**Mission** on küla Šveitsis Valais' kantonis Sierre'i distriktis Anniviersi vallas.

Mission asub Anniviersi orus. Enne valdade liitmist kuulus küla ajaloolisse Ayeri valda.
La Mission

**La Mission** (prantsuse keeles "missioon" või "misjon") tähendab mitmesuguseid asju:

* La Mission on lühem vorm Bordeaux' veinitootja Château La Mission Haut-Brioni nimest, kuid võib viidata ka selle tootja veinidele.
* "La Mission" on 2009. aastal esilinastunud USA draamafilm.
* La Mission ehk *place Jeanne d'Arc* (ametlikult *place Georges Washington*) on väljak Le Mansi linnas Prantsusmaal.

## Vaata ka
* The Mission
* Missioon
* Misjon
* Misjon (usundilugu)
* La Misión
La Misión

**La Misión** on mitme paiga nimi:

*La Misión (Aguascalientes)
*La Misión (Baja California)
*La Misión (Chihuahua)
*La Misión (Rancho Misión), Chihuahua
*La Misión (Coahuila)
*La Misión (Rancho La Misión), Coahuila
*La Misión (Hidalgo)
*La Misión (Sinaloa)
*La Misión (Sonora)
*La Misión (Kesk-Tamaulipas)
*La Misión (Põhja-Tamaulipas)
*La Misión (Misión), Tamaulipas

## Vaata ka
*La Mission
Öös on asju

**"Öös on asju"** on Mati Undi 1990. aastal ilmunud romaan. 

Eklektilises ja mitmekihiliselt sümbolistlikus postmodernistlikus romaanis otsitakse tegelikkuse taga suurt lugu, mis annaks elule mõtte ja sügavuse. Kokkupõrge laheneb Lennart Meri välja mõeldud ajutise lahendusega. 

Romaan on ilmunud ka 2010. aastal Mati Undi "Kogutud teoste" V osas (koos romaaniga "Doonori meelespea", kirjastus Hermes). Romaan tõlgiti 2006. aastal ka inglise keelde (tõlkija Eric Dickens, kirjastus Dalkey Archive Press).

## Retseptsioon
Kirjandusteadlaste Epp Annuse ja Hasso Krulli väitel pani Mati Undi "Öös on asju" (koos Jaan Unduski "Kuuma" ja Peeter Sauteri "Indigoga") paika järgmise kümmekonna aasta piirid ja võimalused. Tegu on nn äärmustekstiga, mis tähendab, et selle tekstiloomeviis erineb tolle aja kirjandustraditsioonist ja ka lugejal tuleb muuta oma lugemisstrateegiat. 

Kalev Kesküla hinnangul (aastal 1990) on "Öös on asju" eesti kirjanduse kõige iroonilisem teos. Kirjandusteadlane Neeme Lopp täpsustab, et teos on eriline ka selle poolest, et Unt jõuab just ise teksti luues kollektiivse argimütoloogia parodeerimiseni. 

Ilmumise järel tekitas vastakaid arvamusi ka romaani postmodernistlik suund. Seda peeti puuduseks nii seetõttu, et see olevat liiga lihtsasti analüüsitav, kui ka paradoksaalselt keerulisuse tõttu. 

Romaani kese on elekter, kuid see kese on näiline: algne plaan kirjutada romaan elektrist umbub ning järele jääb vajadus kirjutada, sest "millestki peab ju kirjutama". Elektri kirjutamisest saab asendustegevus, mille mõõtmed üha laienevad, kuni "sõnad tühjenevad tähendusest".

## Viited

## Kirjandust
*Hasso Krull "*Mimesis*t jäljendamas". Eesti Ekspress, 1. juuni 1990
*Kalev Kesküla "Milleks Mati Undile viiul". Looming, nr 6, 1990
*"Eesti kirjanduslugu" (toimetajad Epp Annus, Luule Epner, Ants Järv jt). Koolibri 2001, lk 498
*Neeme Lopp "Kolm erinevat tekstiloomeviisi: Mati Unt "Öös on asju", Jaan Undusk "Kuum", Peeter Sauter "Indigo". Bakalaureusetöö. Tartu Ülikool 2003
*Kalev Kesküla "Verest ja elektrist". Järelsõna Mati Undi "Kogutud teose" V osale, Hermes House 2010

## Välislingid
*Neeme Lopp "Asendussõnalisus ja teksti mõju". Keel ja Kirjandus, nr 9, 2004
*Theo Schell-Lambert "Books. "Things in the Night"". The Village Voice Books, 28. veebruar 2006 (inglise keeles)
*Scott Esposito "Things in the Night" – raintaxi.com. Kevad 2006 (inglise keeles)
Mission

**Mission** (hispaania ja inglise keeles "missioon" või "misjon") võib tähendada mitmesuguseid asju:

* Mission (viinamarjasort) on viinamarjasort
* "Combat Mission" on arvutimängude sari

## Ettevõtted
* Mission on Briti valjuhäälditootja, mis kuulub kontserni International Audio Group
* Mission Essential Personnel on kaitsetööstusettevõte, mis eelkõige pakub USA valitsusele Afganistanis keeletuge
* Mission Hockey on rulluisuhoki varustuse tootja

## Muusika
* "Mission" on Briti *ska*-punkansambli Jesse James teine plaat
* "Mission" on laul ansambli Rush plaadilt "Hold Your Fire"
* MISSION oli 1990. aastate Jaapani naispopansambel

## Paigad
* Mission (Briti Columbia) on omavalitsusüksus Kanadas Briti Columbia provintsis
* Mission (Calgary) on piirkond Calgary linnas Kanadas, Alberta provintsis
* Mission (California) oli linn California osariigis USA-s
* Mission (Delaware) on piirkond Delaware'i osariigis USA-s
* Mission (Kansas) on linn Kansase osariigis USA-s
* Mission (Oregon) on piirkond Oregoni osariigis USA-s
* Mission (Lõuna-Dakota) on linn Lõuna-Dakota osariigis USA-s
* Mission (Texas) on linn Texase osariigis USA-s
* Mission (Los Angeles) on metroojaam Los Angelese linnas USA-s, California osariigis
* Mission (Los Angeles) on metroojaam Los Angelese linnas USA-s, California osariigis
* Mission (Šveits) on küla Šveitsis
* Mission District on piirkond San Francisco linnas USA-s, California osariigis
* Mission Viejo on linn California osariigis USA-s

## Vaata ka
* Misjon
* Misjon (usundilugu)
* Missioon
* La Mission
* The Mission
Douglas Walker

**Douglas Walker** (sündinud 28. juulil 1973 Invernessis) on Suurbritannia kergejõustiklane, kelle põhialad on 200 m jooks ja 4×100 m teatejooks. 

## Saavutused
### [[Kergejõustiku maailmameistrivõistlused|Maailmameistrivõistlustel]]
1997 pronksmedal 4×100 m teatejooksus (**38,14**)

### [[Euroopa meistrivõistlused kergejõustikus|Euroopa meistrivõistlustel]]
1998 **Euroopa meister** 200 m jooksus (**20,53**) ja 4×100 m teatejooksus (**38,52**)

## Isiklikud rekordid
### Välisrekordid
*100 m jooks – 10,31 – 11. juuni 1997, Barcelona
*200 m jooks – 20,35 – 26. juuli 1998, Birmingham

## Välislingid
*
The Mission

**The Mission** (inglise keeles "missioon" või "misjon") tähendab mitmesuguseid asju:

## Film ja teater
* "The Mission" on 1986. aasta Briti draamafilm (režissöör Roland Joffé)
* "The Mission" ehk "Cheung fo" on 1999. aasta Hongkongi löömafilm (režissöör Johnnie To)

## Muusika
* "The Mission" on plaat Roland Joffé 1986. aasta filmi muusikaga, mille kirjutas helilooja Ennio Morricone
* The Mission (ansambel) ehk The Mission UK on Briti gootiroki ansambel, mis asutati 1986. aastal
* "The Mission" on ansambli Captain Jack plaat 1996. aastast
* "The Mission" on ansambli Royal Hunt plaat 2001. aastast
* "The Mission" on laul ansambli 30 Seconds to Mars 2002. aasta plaadilt 30 Seconds to Mars (plaat)
* "The Mission" on laul ansambli Puscifer 2009. aasta plaadilt ""C" Is for (Please Insert Sophomoric Genitalia Reference Here)"
* "The Mission" on John Williamsi muusikapala, mida kasutavad tunnusmeloodiana telekanali NBC uudisteprogrammid

## Televisioon
* "The Mission" on 1985. aasta episood telesarjast "Amazing Stories", mille režissöör oli Steven Spielberg

## Ajakirjandus
* "The Mission" on Texase Ülikooli San Antonio tervisteaduste keskuse uudiskiri

## Vaata ka
* La Mission
* Missioon
* Misjon
* Misjon (usundilugu)
Janu (Valev Uibopuu romaan)

**"Janu"** on Valev Uibopuu 1957. aastal Rootsis ilmunud romaan. 

Romaani peategelaseks on teismeline tütarlaps Maria, kes põeb luutuberkuloosi. Noor uuenduslike võtetega arst otsustab ta ravi muuta, kasutades lahaseid ja rohket viibimist värskes õhus. Paranedes jälgib neiu aastaringi aias, kogeb esimest armumist ja pettumusi. Romaanile pakub raamistust sama neiu eakana, kes vaatab toonasele aastale tagasi kui kauneimale ajale oma elust. 

Romaani taust on autobiograafiline: Uibopuu põdes samuti noorena luutuberkuloosi.

Romaan anti Eestis välja 1997. aastal (kirjastus Kupar). 

## Retseptsioon
Kirjanik ja kirjanduskriitik Karl Ristikivi pidas "Janu" Uibopuu tippteoseks ning leidis, et see on ka tema loomingu humanistlikem ja optimistlikem raamat. 

## Välislingid
*Ülo Tonts "Raamatud elu ja surma piiril". Eesti Päevaleht, 24. aprill 1997
*Ülo Tonts "Väikese maailma avarus". Õhtuleht, 26. september 1997
Geir Moen

**Geir Moen** (sündinud 26. juunil 1969 Mossis) on Norra endine kergejõustiklane (100 m ja 200 m jooksja). 

## Saavutused
### [[Kergejõustiku sisemaailmameistrivõistlused|Sisemaailmameistrivõistlustel]]
1995 **maailmameister** 200 m jooksus (**20,58**)

### [[Euroopa meistrivõistlused kergejõustikus|Euroopa meistrivõistlustel]]
1994 **Euroopa meister** 200 m jooksus (**20,30**) ; hõbemedal 100 m jooksus (**10,20**)

## Isiklikud rekordid
### Välisrekordid
*100 m jooks – 10,08 – 16. august 1996, Kristiansand
*200 m jooks – 20,17 – 1. september 1996, Rieti

## Välislingid
*
Félix J. Palma

**Félix J. Palma** (täisnimega **Félix José Palma Macías**; sündinud 16. juunil 1968 Sanlúcar de Barramedas) on hispaania kirjanik. 

Tema tuntumad romaanid on "El mapa del tiempo" (2008) ("Ajakaart") ja "El mapa del cielo" (2012) ("Taevakaart").

Palma loomingut on mõjutanud eelkõige Ladina-Ameerika ja ingliskeelsed autorid, enda suurimaks mõjutajaks peab ta Argentina kirjanikku Julio Cortázari. Hispaanias peetakse teda silmapaistvaks kirjanikuks.

Eesti keeles ilmus Félix J. Palma romaan "Ajakaart" 2010. aastal Maria Kalli tõlkes kirjastuses Fookus Meedia. Teos räägib ajas rändamisest. 2008. aastal pälvis see Premio Ateneo de Sevilla auhinna. "Ajakaart" ja "Taevakaart" kuuluvad Palma nn viktoriaanlikku triloogiasse, triloogia kolmas osa "El mapa del caos" ilmus 2014. aastal.

## Tunnustus
* 2001 – Premio Tiflos, "Las interioridades"
* 2003 – Premio Iberoamericano de relatos Cortes de Cádiz, "Los arácnidos"
* 2005 – Premio Luis Berenguer, "Las corrientes oceánicas"
* 2008 – Premio Ateneo de Sevilla, "El mapa del tiempo" ("Ajakaart")

## Teoseid
### Jutukogud
* "El vigilante de la salamandra" (1998)
* "Métodos de supervivencia" (1999)
* "Las interioridades" (2001)
* "Los arácnidos" (2003)
* "El menor espectáculo del mundo" (2010)

### Romaanid
* "La hormiga que quiso ser astronáuta" (2001; noorteromaan)
* "Las corrientes oceánicas" (2005)
* Viktoriaanlik triloogia
** "El mapa del tiempo" (2008) ("Ajakaart", e.k. 2010)
** "El mapa del cielo" (2012) ("Taevakaart")
** "El mapa del caos" (2014) ("Kaosekaart")

## Viited
Sphinx

**Sphinx** on tarkvara dokumentatsiooni generaator, mis on kirjutatud Python-keeles.

Sphinx teisendab reStructuredText vormingus failid teistesse vormingutesse, näiteks HTML, PDF, EPub, Texinfo ja man.
Konstantin Paustovski

**Konstantin Georgijevitš Paustovski** (vene keeles **Константин Георгиевич Паустовский**; 31. mai (vkj 19. mai) 1892 Moskva – 14. juuli 1968 Moskva) oli vene nõukogude kirjanik. Tema romantismi stiilis kirjutatud loomingust on tänapäeval tuntud eelkõige lastejutustused. 

## Eesti keeles ilmunud teoseid
* "Jääminek" (näidend), tõlkinud Lii Ardla; Tallinn: Ilukirjandus ja Kunst, 1948
* "Suvepäevad ja teisi novelle", tõlkinud Karl Kivi; Loomingu Raamatukogu 9, 1957
* "Valitud teosed", tõlkinud Vello Tarnaste jt; Tallinn: Eesti Raamat, 1966
* "Soe leib ja teisi muinasjutte", tõlkinud Linda Targo; Tallinn: Eesti Raamat, 1979 
* "Pillikeel: jutte muusikast ja muusikutest", koostanud Rein Põder, tõlkinud Hilja Välipõllu jt; Tallinn: Eesti Raamat, 1983
* "Kulunud sineliga vanamees" (jutustus), tõlkinud Aksel Orav; Tallinn: Eesti Raamat, 1988

## Välislingid
*Konstantin Paustovski niv.ru saidil
*Московский литературный музей-центр К. Г. Паустовского
Maksim Dõldin

**Maksim Sergejevitš Dõldin** (vene keeles *Максим Сергеевич Дылдин*; sündinud 19. mail 1987) on Venemaa kergejõustiklane (400 m ja 4×400 m).

## Saavutused
### [[Kaasaegsed olümpiamängud|Olümpiamängud]]el
2008  pronksmedal 4×400 m (**2.58,06**)

### [[Euroopa meistrivõistlused kergejõustikus|Euroopa meistrivõistlustel]]
2010  **Euroopa meister** 4×400 m (**3.02,14**)

2014  hõbemedal 4×400 m (**2.59,38**)

### [[Euroopa sisemeistrivõistlused kergejõustikus|Euroopa sisemeistrivõistlustel]]
2007  hõbemedal 4×400 m (**3.08,10**)

## Isiklikud rekordid
### Välisrekordid
*400 m jooks – 45,01, 5. juuli 2012, Tšeboksarõ.

## Välislingid
*
Hengelo

**Hengelo** () on linn ja vald Hollandis Overijsseli provintsis.

## Elanike arv
* 80 927 (2012)

## Viited

## Välislingid
*Linna koduleht
Joodeldamine

**Joodeldamine** ehk **joodeldus** (saksa sõnast *Jodeln*; vananenud kirjanduses ka: *helletamine, helletus*) on tekstita laulmine või laulusarnane hüüdlemine, kasutades suuri intervallihüppeid ja sagedasi üleminekuid rinnahäälelt peahäälele (falsetti).

Esimesed teated joodeldamise kohta on teada 16. sajandi Austriast.

## Viited

## Välislingid
Cristian Bejarano

**Cristián Bejarano Benítez** (sündinud 25. juulil 1981 Chihuahuas Chihuahua osariigis) on Mehhiko endine poksija.

Bejarano sai kergekaalus (kuni 60 kg) 2000. aasta Sydney olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Andri Kotelnõkile (Ukraina) ja jäädes edasisest medaliheitlusest välja. 

Bejarano poksis märtsist 2001 kuni septembrini 2007 elukutselisena. Ta pidas kokku 15 kohtumist ning võitis need kõik (neist 7 nokaudiga).

## Viited

## Välislingid
* 
*
Asva kultuur

**Asva kultuur** oli noorema pronksiaja arheoloogiline kultuur, mis levis ka Eesti alal. Kultuur on nime saanud Saaremaa endisaegse keskuse Asva nimest. Selle kultuuri asukad tegelesid karjakasvatuse, hülgepüügi, algelise maaviljeluse ja pronksivalamisega.

Asva kultuuri mõiste võttis kasutusele Richard Indreko 1961. aastal. Tänapäeval on see heidetud ajaloo "prügikasti".

## Viited
Jeu de paume

***Jeu de paume*** [žö dö poom] on Prantsusmaalt pärit üle võrgu mängitav pallimäng. Seda mängu peetakse tennise eelkäijaks.

Algul mängiti nahast palli üle võrgu paljaste kätega, hiljem kinnastatud kätega ja kurikatega, alates 16. sajandist väikese reketiga.

*Jeu de paume* oli 1908. aasta olümpiamängude medaliala ja 1928. aasta olümpiamängude näidisala.

## Viited
Cheick Modibo Diarra

**Cheick Modibo Diarra** (sündinud 1952 Nioros) on Mali astrofüüsik ja ärimees. 

17. aprillist 2012 kuni 11. detsembrini 2012 oli ta Mali peaministri kohusetäitja. 11. detsembril 2012 vahistati ta oma kodus Bamakos. Pärast vahistamist teatas ta tagasiastumisest peaministri kohusetäitja kohalt.
Jaspis

**Jaspis** on läbipaistmatu peitkristalne kivim (poolvääriskivi), peenkristalse kvartsi ja kaltsedoni tsementeerunud segu, mis koosneb mineraalpigmentidest ja saviosakestest. Tavaliselt kujunevad jaspised opaali sisaldavate settekivimite moondel ja dehüdraatimisel.

Jaspis on enamasti punast või rohelist, mõnikord ka valget, kollast, pruuni, musta või hallikaslillat värvi. Punase värvi annavad jaspisele raua lisandid. Roheline jaspis on tuntud kui heliotroop. Enamasti on jaspis mitmevärviline mineraal. Sinine jaspis on ainus, mida ei esine.

Jaspis on väärtuslik nikerd- ja dekoratiivkivi.

Ajaloolised jaspise leiukohad on Dekkani kiltmaa, kus seda võib leida koos ahhaadiga, ja Egiptus. Tänapäeval on teada leiukohti mujalgi maailmas, näiteks Prantsusmaal, Austraalias, Ameerika Ühendriikides, Hiinas, Mongoolias, Brasiilias ja Madagaskaril. Erilise tuntuse on saavutanud Uurali Orski leiukoht, kus leidub huvitavate mustritega kaltsedoni erimeid. Jaspis oli Venemaa Keisririigis tuntud juba Peeter I ajal, kes saatis oma "maagitundjad" Uuralisse jaspist tooma. Läbi ajaloo on jaspist kasutatud hoonete kaunistamiseks. 

## Viited

## Välislingid
Holger Nielsen

**Holger Louis Nielsen** (18. detsember 1866 Kopenhaagen – 26. jaanuar 1955 Hellerup) oli taani kergejõustiklane, laskur ja vehkleja.

Teda peetakse käsipalli leiutajaks, nimelt mängis ta Ordrupi reaalkooli õpetajana 1898. aastal õpilastega mängu, mida nimetas käsipalliks.
Gatherings in Biosemiotics

**Gatherings in Biosemiotics** on peamine biosemiootika alaste aastakonverentside seeria.

Need konverentsid said alguse Tartu ja Kopenhaageni biosemiootikute ühistööst. Esimene konverents toimus Kopenhaagenis, teine Tartus, järgnevad erinevates paikades üle maailma. 

Selle konverentsiseeria iseäraks on, et puuduvad kutsutud esinejad, paralleelsektsioone pole, kõigil esinejatel on võrdne esinemisaeg. 

Alates Rahvusvahelise Biosemiootika Ühingu loomisest koordineerib neid konverentse selle ühingu juhatus, samuti peetakse seal ühingu aastakonverents.  

## Konverentside loend
*2001 (24.–27.05) Kopenhaagen 
*2002 (14.–17.06) Tartu
*2003 (11.–14.07) Kopenhaagen
*2004 (1.–5.07) Praha
*2005 (20.–24.07) Urbino
*2006 (5.–9.07) Salzburg
*2007 (6.–9.06) Groningen
*2008 (23.–28.06) Syros
*2009 (30.06–5.07) Praha
*2010 (22.–27.06) Braga
*2011 (21.–25.06) New York
*2012 (16–21.07) Tartu
*2013 (4.–8.06) Castiglioncello
*2014 (30.06–4.07) London
*2015 (30.06–4.07) Kopenhaagen
*2016 (4.–8.07) Praha
*2017 (6.–10.06) Lausanne
*2018 (17.–20.06) Berkeley
*2019 (1.–5.07) Moskva
*2020 (27.–29.11) Olomouc
*2021 (26.–29.07) Stockholm
*2022 (27.6–1.07) Olomouc
*2023 (31.07.–04.08) Kopenhaagen
*2024 (16.–22.06) Bloemfontein
*2025 (25.–29.08) Rotterdam
*2026 (27.–31.07) Sheffield (Koduleht)

## Vaata ka
* ajakiri *[[Biosemiotics]]* 
* raamatusari *[[Biosemiotics (raamatusari)|Biosemiotics]]*

## Kirjandus
*Rattasepp, Silver; Bennett, Tyler (eds.) 2012. *Gatherings in Biosemiotics*. (Tartu Semiotics Library 11.) Tartu: University of Tartu Press.
*Lacková, Ľudmila; Rodríguez H., Claudio J.; Kull, Kalevi (eds.) 2020. *Gatherings in Biosemiotics XX*. (Tartu Semiotics Library 20.) Tartu: University of Tartu Press.
Struudel

**Struudel** (saksa keeles *Strudel*) on õhukeseks rullitud tainast tehtud (enamasti magusa) täidisega pirukas. Seda tüüpi pirukad said populaarseks 18. sajandil Habsburgide impeeriumis. Struudel on pärit Austria köögist, kuid populaarseks sai see kogu Austria-Ungari keisririigis. Nii kannab struudel Ungaris nime *rétes*, Horvaatias, Serbias, Bosnias ja Hertsegoviinas *štrudla* või *savijača*, Sloveenias *štrudelj* või *zavitek*, Tšehhis *závin* või *štrúdl*, Poolas ja Rumeenias *ștrudel* ning Slovakkias *štrúdľa* või *závin*.

Tuntumad struudlid on õunastruudel ja kohupiimastruudel, aga struudlit valmistatakse ka ploomi, aprikoosi, kirsi, rosina, pähkli ning mooni täidisega. Samuti on olemas soolased struudlid, milles täidisena kasutatakse näiteks spinatit, kapsast, kõrvitsat või hapukapsast. On ka struudleid, kus täidises on sees liha või vorst.

## Vaata ka
*Õunastruudel
Korduvust näitav määrus

**Korduvust näitav määrus** ehk **korduvusmäärus** on ajamäärus, mis väljendab lauses situatsiooni korduvust.

## Eesti keel
Korduvust näitavad määrused jagunevad kardinaalseteks ja ordinaarseteks korduvusmäärusteks. 

### Kardinaalsed korduvusmäärused
**Kardinaalsed korduvusmäärused** näitavad absoluutset või suhtelist korduvust.

* **Absoluutne kardinaalne korduvusmäärus** vastab küsimusele *mitu korda?* ja seda märgivad nimetavas, omastavas või osastavas käändes peasõnaga nimisõna- või hulgafraasid mõõdusõnaga *kord* või *puhk*
:*Uljad poisid hüppasid juba *'kuuendat korda** üle lõkke. Henrik on **paar korda** välismaal käinud. Mari on **mitut puhku** elukohta vahetanud.''

* **Suhteline kardinaalne korduvusmäärus** vastab küsimusele ''kui tihti?'' ning korduvust väljendavad
** [[ajamäärsõna]]d ''tihti, sageli, harva, mõnikord, vahel, tihtipeale, vahetevahel'' ja ''ti''-liitelised [[määrsõna]]d
::''Teen **sageli** tervisejooksu. Illimar peab **haruharva** lund rookima. Märt käib **hommikuti** koeraga jalutamas.'' 
:* nimetavas, omastavas või osastavas käändes peasõnaga nimisõnafraasid (''iga'' või ''kõik'' + mõõdusõna, ''iga'' või ''kõik'' + [[järgarvsõna]] + mõõdusõna)
::''Ta võib **iga hetk** saabuda. **Kõik õhtud** on ühiselt laua taga õhtust söödud. **Iga teine õhtu** veedab Uku naabripoisiga lauamänge mängides.''
:* nimisõna- või hulgafraasid, mis sisaldavad ka [[kaassõna]] ''järel, tagant, takka, üle, pärast''
::***Iga poole tunni järel*** ''käib ema haiget last vaatamas. Heiki pole **üle kahe kuu** trenni teinud. **Aasta pärast** on vahejuhtum unustatud. 
:* hulgafraas mõõdusõnaga ''kord'' + ajahulka märkiv hulgafraas [[seesütlev]]as peasõnaga või [[tagasõna]]dega ''kohta, peale''
::''Koeraga tuleb jalutamas käia vähemalt **kaks korda päevas**. Markus käib **kord aasta kohta** Soomes. **Kord viie aasta peale** saame endiste klassikaaslastega kokku.''

=== Ordinaarsed korduvusmäärused ===
**Ordinaarsed korduvusmäärused** vastavad küsimusele ''mitmendat korda?''. Korduvust väljendavad
* määrsõnad ''esmakordselt, teistkordselt, uuesti, jälle, taas'' jne
:''Ta nägi **esmakordselt** lund. Kohtusime **taas** nädala pärast. Priit unustas **jälle** võtmed koju.''
*  [[nimisõnafraas]]id, mille peasõna on nimetavas, omastavas või osastavas käändes sõna ''kord'' või ''puhk'' ja [[fraasi laiendosa|laiend]] järgarvsõna või selle asendaja
:***Järgmine kord*** ''olgu kodutöö esitatud! Endel on täna **mitmendat korda** kinos. Ta abiellus juba **neljandat puhku*'.*

## Vaata ka
*Toimumisaega näitav määrus
*Ajapiiri näitav määrus
*Kestust näitav ajamäärus

## Kirjandus
* Erelt, Mati, Reet Kasik, Helle Metslang, Henno Rajandi, Kristiina Ross, Henn Saari, Kaja Tael, Silvi Vare 1993. Eesti keele grammatika II. Süntaks. Lisa:Kiri. Tallinn: Eesti Teaduste Akadeemia Keele ja Kirjanduse Instituut. §542
Juan Fabila

**Juan Fabila Mendoza** (sündinud 5. juunil 1944 Méxicos) on Mehhiko endine poksija.

Ta sai kukk-kaalus (kuni 54 kg) 1964. aasta Tōkyō olümpiamängude poksivõistlusel pronksmedali, kaotades poolfinaalis hilisemale hõbemedalivõitjale Shin-Cho Chungile (Lõuna-Korea) ja jäädes edasisest medaliheitlusest välja.

Ta poksis detsembrist 1964 kuni juulini 1965 ning uuesti juulist 1972 kuni märtsini 1973 elukutselisena. Ta osales kokku 6 kohtumisel ning võitis neist 4 (neist 2 nokaudiga) ja kaotas 2 (need mõlemad nokaudiga) kohtumist.

## Viited

## Välislingid
* 
*Juan Fabila lehel ''BoxRec''. Inglise keeles
Isanda- ja orjamoraal

**Isanda- ja orjamoraal** (saksa keeles *Herren- und Sklavenmoral*) on keskne teema Friedrich Nietzsche töödes, eriti tema esimeses essees "Moraali genealoogiast" ("Zur Genealogie der Moral"; 1887). 

Nietzsche väitis, et on olemas kaks fundamentaalset moraalitüüpi: **isanda**- ja **orjamoraal**. Isandamoraal vastandab head, suursugust (saksa *gut*) halvale, põlatule (saksa *schlecht*). Isandamoraali viljeleja põlgaks arga, väiklast, omakasupüüdlikku, ennast alandavat inimest, koeralikku inimtõugu. Isandamoraali oluline komponent on egoism. Seevastu orjamoraal vastandab aga head (saksa *gut*) kurjale (saksa *böse*); kurjaks peab Nietzsche kõike võimast, ohtlikku, hirmuäratavat.

## Viited
Interpretatsioon

**Interpretatsioon** (inglise *interpretation*) on väite, teksti, kunsti-, muusikateose või sündmuse (ka märgi) tõlgendamine. 

Eristatakse kahte laia interpretatsioonitüüpi: füüsiliste objektide interpretatsioon ja ideede (inglise *concepts*) interpretatsioon. Mõnikord räägitakse ka, et interpretatsioon on kas teadlik (nt kui vaieldakse tõlgenduse üle) või teadvustamata (nt tajumuse tõlgendamine))

## Vaata ka
*apertseptsioon
*intuitsioon
*tõlgend
*tõlgendamine

## Viited
Instrumentalism

**Instrumentalism** (inglise *instrumentalism*) on filosoofias seisukoht, et teooriad (sh teaduslikud) on vaid vahendid ehk instrumendid, mida kasutatakse maailmaga kohanemiseks ja sellest arusaamiseks.
Instrumentalismi seisukohalt ei ole teooriad ei tõesed ega väärad traditsioonilises mõttes; teooriat hinnatakse selle kasulikkuse järgi.

Instrumentalism arenes välja John Dewey (1859-1952) pragmatismist.

## Vaata ka
*Epistemoloogiline anarhism
*Fiktsionalism
*Pragmatism

## Viited
Pikti keel

**Pikti keel** on väljasurnud keel, mida kõnelesid Põhja- ja Kesk-Šotimaa alade varakeskaegsed asukad piktid.

Eraldiseisva keelena on pikti keelt nimetatud Püha Bede 8. sajandi algusest pärinevas teoses "Historia ecclesiastica gentis Anglorum", kus seda eristatakse nii kõmri kui ka gaeli keelest.

Pikti keelest pole säilinud midagi peale mõnede koha- ja isikunimede kunagise piktide kuningriigi aladelt.

Pikti keele nimetust kasutas Kenneth H. Jackson 1955. aastal ning tema eeskujul ka Katherine Forsyth 1997. aastal, tähistamaks keelt, mida kõneldi varakeskajal peamiselt Forthi ja Clyde'i vahelisest joonest põhja pool. Samas piirkonnas rauaajal kõneldud protopikti keelt nimetatakse ka pritenni keeleks.

Pikti keelt on allikate nappuse tõttu raske määratleda. Teadaolevate koha- ja isikunimede põhjal võib oletada, et pikti aladel kõneldi lõunapoolsemate briti keeltega suguluses olnud saarekeldi keelte hulka kuulunud keelt. On ka oletatud, et pikti keel oli üks vähestest säilinud mitte-indoeuroopa keeltest Euroopas või vähemalt sisaldas palju keldi substraatsõnu.

## Viited